Translate the text from Welsh to English.



 
Gosodir y datganiad ysgrifenedig hwn o dan Reol Sefydlog 30 \- Hysbysu, mewn perthynas â Biliau Senedd y DU. Mae’n ymwneud â darpariaeth gwelliant\[1], Llywodraeth y DU yn y Bil Ffyniant Bro ac Adfywio (“y Bil”) a gyflwynwyd ar 23 Chwefror 2023 yn ystod Cyfnod Pwyllgor Tŷ’r Arglwyddi, a fydd yn addasu swyddogaethau Gweinidogion Cymru. Fodd bynnag, nid oes angen Cynnig Cydsyniad Deddfwriaethol o dan Reol Sefydlog 29 arni gan nad oes gan y Senedd gymhwysedd deddfwriaethol mewn perthynas â’r ddarpariaeth gwelliant. Cyflwynwyd y Bil yn Senedd y DU, Tŷ’r Cyffredin ar 11 Mai 2022\.


Roedd darpariaethau eraill o’r Bil angen cydsyniad deddfwriaethol Senedd Cymru. Mae’r rhain yn cynnwys darpariaethau ynghylch cynllunio defnydd tir; adroddiadau canlyniadau amgylcheddol ar gyfer cydsyniadau penodol; gwybodaeth a chofnodion yn ymwneud â thir, yr amgylchedd neu dreftadaeth; llywodraethu Sefydliad Brenhinol y Syrfewyr Siartredig; a chrwydraeth a chardota. Gosodais Femorandwm Cydsyniad Deddfwriaethol\[2] a Datganiad Ysgrifenedig\[3] gerbron y Senedd ar 28 Medi 2022 yn unol â Rheol Sefydlog 29 a 30 yn y drefn honno. Gosodwyd Memorandwm Cydsyniad Deddfwriaethol diwygiedig\[4] ar 25 Tachwedd 2022\. Gosodwyd Memorandwm Cydsyniad Deddfwriaethol Atodol\[5] ar 30 Tachwedd 2022 yn ymwneud â nifer o welliannau gan Lywodraeth y DU a gynigiwyd yn ystod cyfnod Adrodd Tŷ’r Cyffredin.


**Y ddarpariaeth gwelliant berthnasol**


Mae’r gwelliant a gynigir yn gwneud darpariaeth i alluogi’r Ysgrifennydd Gwladol ganiatáu, neu ei gwneud yn ofynnol i berson sy’n cymryd rhan mewn trafodion perthnasol penodol sy’n ymwneud â chynllunio tir, datblygu tir neu brynu tir yn orfodol wneud hynny’n gyfan gwbl neu’n rhannol o bell (h.y. trafodion rhithwir). Un o’r trafodion perthnasol hynny yw trafodion o dan adran 13A o Ddeddf Caffael Tir 1981 neu baragraff 4A o Atodlen 1 iddi (“Deddf 1981”).


Mae’r gwelliant yn ychwanegu elfen newydd i un o swyddogaethau presennol yr Ysgrifennydd Gwladol (neu arolygydd) o dan Ddeddf 1981 a fydd yn galluogi iddynt ganiatáu neu ei gwneud yn ofynnol i berson sy’n cymryd rhan mewn trafodion penodol sy’n ymwneud â phrynu tir yn orfodol wneud hynny’n gyfan gwbl neu’n rhannol o bell. Yn rhinwedd Gorchymyn Trosglwyddo Swyddogaethau 1999, effaith y ddarpariaeth yw bod y swyddogaeth hon yn arferadwy gan Weinidogion Cymru mewn perthynas â Gorchmynion Prynu Gorfodol sy’n ymwneud â meysydd nas cedwir yn ôl ac a wneir yng Nghymru ac sy’n cael eu gosod i’w cadarnhau gan Weinidogion Cymru fel yr awdurdod cadarnhau.


Fel y nodwyd yn fy Natganiad Ysgrifenedig\[6] dyddiedig 28 Medi 2022 a oedd yn ymwneud â’r Bil, cymhwysedd cyfyngedig sydd gan Senedd Cymru o ran prynu gorfodol mewn meysydd datganoledig, gan gynnwys ym meysydd cynllunio tai a defnydd tir. Yn ymarferol, mae hyn yn golygu bod rhaid i unrhyw addasiadau arfaethedig i gyfraith prynu gorfodol, drwy gyfrwng deddfwriaeth sylfaenol, fod yn glir yng nghyd\-destun newidiadau penodol i gyfraith cynllunio defnydd tir neu unrhyw fater arall nas cedwir yn ôl. Nid yw Senedd Cymru felly yn gallu addasu cyfraith prynu gorfodol yn gyffredinol, neu er ei mwyn ei hun neu i gyflawni canlyniadau a gedwir yn ôl. Mae hyn yn atal Senedd Cymru rhag addasu’r rheolau cyffredinol ynghylch prynu gorfodol mewn deddfwriaeth megis Deddf Caffael Tir 1981 mewn perthynas â phob caffaeliad gorfodol yng Nghymru.


O ganlyniad felly, mae’r ddarpariaeth yn dod o dan Reol Sefydlog 30 ar gyfer darpariaethau a fydd yn addasu swyddogaethau Gweinidogion Cymru ond nad oes angen Cynnig Cydsyniad Deddfwriaethol o dan Reol Sefydlog 29 arnynt.


**Y rhesymau dros wneud y ddarpariaeth**


Mae Llywodraeth Cymru wedi ymrwymo i wella’r broses prynu gorfodol er mwyn ei gwneud yn decach, yn fwy effeithlon a dealladwy. Ein blaenoriaeth yw cael gwared â rhwystrau o ran pwerau prynu gorfodol ac annog awdurdodau lleol i wneud rhagor o ddefnydd ohonynt a hynny drwy symleiddio a moderneiddio’r broses prynu gorfodol.


Fel llywodraeth, rydym o’r farn mai mân welliant yw hwn i swyddogaeth Gweinidogion Cymru sy’n bodoli eisoes o ran eu rôl o fod yn awdurdod cadarnhau. Mae’r ddarpariaeth gwelliant yn cadarnhau pŵer ymhlyg sy’n bodoli eisoes mewn deddfwriaeth sydd eisoes yn caniatáu i awdurdodau cadarnhau ei gwneud yn ofynnol i gynnal gwrandawiadau neu drafodion yn rhithwir. Yn awdurdod cadarnhau, bydd hyn yn cynorthwyo Gweinidogion Cymru i arfer eu swyddogaethau yn effeithiol ac yn effeithlon.


Rwyf o’r farn ei bod yn briodol i’r ddarpariaeth fod yn gymwys o ran Cymru ac iddi gael ei chynnwys yn y Bil hwn.


\[1] HL Bill 84—III (parliament.uk)


\[2] https://senedd.cymru/media/aekd01xo/lcm\-ld15356\-w.pdf


\[3] gen\-ld15357\-w.pdf (senedd.cymru)


\[4] https://senedd.cymru/media/b0ic0haf/lcm\-ld15495\-w.pdf


\[5] https://senedd.cymru/media/imxhvdlh/slcm\-ld15508\-w.pdf


\[6] https://senedd.cymru/media/5qposota/gen\-ld15357\-w.pdf







Translation:


 
This written statement is laid under Standing Order 30 – Notification in relation to UK Parliament Bills. It relates to a UK Government amendment provision\[1], tabled on 23 February 2023 during Lords Committee Stage, in the Levelling\-up and Regeneration Bill (“the Bill”) which will modify the Welsh Ministers’ functions but does not require a Legislative Consent Motion under Standing Order 29, as the Senedd does not have legislative competence in relation to the amendment provision. The Bill was introduced in the UK Parliament, the House of Commons, on 11 May 2022\.


Other provisions in the Bill regarding land use planning; environmental outcome reports for certain consents; information and records relating to land, the environment or heritage; governance of the Royal Institution of Chartered Surveyors; and vagrancy and begging required the legislative consent of the Senedd. I laid a Legislative Consent Memorandum\[2] and a Written Statement\[3] before Senedd Cymru on 28 September 2022 in accordance with Standing Order 29 and 30 respectively. A revised Legislative Consent Memorandum\[4] was laid on 25 November 2022\.  A Supplementary Legislative Consent Memorandum\[5] was laid on 30 November 2022 relating to several UK Government amendments that had been tabled during Commons Report stage.


**The relevant amendment provision** 


The tabled amendment makes provision for the Secretary of State to require or permit a person who takes part in certain relevant proceedings relating to planning, development, or the compulsory purchase of land to do so wholly or partly remotely (i.e., virtual proceedings). One of those relevant proceedings is any proceedings under section 13A of, or paragraph 4A of Schedule 1 to, the Acquisition of Land Act 1981 (“the 1981 Act”).


The amendment adds a new aspect to an existing function of the Secretary of State (or an inspector) under the 1981 Act which will allow them to require or permit a person who takes part in certain proceedings relating to the compulsory purchase of land to do so wholly or partly remotely. The effect of the provision, by virtue of the Transfer of Functions Order 1999, is that this function is exercisable by the Welsh Ministers in relation to Compulsory Purchase Orders that relate to non\-reserved areas and are made in Wales, and which fall to be confirmed by the Welsh Ministers, as the confirming authority.


As I set out in my Written Statement\[6] dated 28 September 2022, related to the Bill, Senedd Cymru has limited competence in respect of compulsory purchase in devolved areas, including housing and land use planning. In practice, this means any proposed modifications to the law of compulsory purchase, via primary legislation, must clearly be in the context of specified changes to land use planning law or another non reserved matter. Senedd Cymru is therefore unable to modify the law of compulsory purchase generally, or for its own sake or to achieve reserved ends. This prevents Senedd Cymru from modifying the general rules on compulsory purchase in legislation such as the Acquisitions of Land Act 1981 in respect of all compulsory acquisitions in Wales.


Therefore, the provision falls under Standing Order 30 for provisions which will modify the Welsh Ministers functions, but do not require a Legislative Consent Motion under Standing Order 29\.


**Reasons for making the provision**


The Welsh Government is committed to improving the compulsory purchase process to make it fairer, more efficient, and intelligible. Our priority is to remove barriers to, and encourage greater use of, compulsory purchase powers by local authorities through streamlining and modernising the compulsory purchase process.


As a government, we consider this to be a minor amendment to the existing function of the Welsh Ministers in their role as confirming authority. The amendment provision clarifies an existing implied power in legislation which already allows confirming authorities to require hearings or proceedings to be held virtually and it will assist the Welsh Ministers in exercising their functions as a confirming authority effectively and efficiently.


I consider that it is appropriate for the provision to apply in relation to Wales and for it to be included in this Bill.


\[1] HL Bill 84—III (parliament.uk)


\[2] https://senedd.wales/media/5gdfx1u1/lcm\-ld15356\-e.pdf


\[3] gen\-ld15357\-e.pdf (senedd.wales)


\[4] https://senedd.wales/media/rw0nf3iz/lcm\-ld15495\-e.pdf


\[5] https://senedd.wales/media/1fwfrofa/slcm\-ld15508\-e.pdf


\[6] gen\-ld15357\-e.pdf (senedd.wales)